Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CVI. törvény
Paragraph Index: 363

2. megjegyzés 2.1. A lista elsõ két oszlopa az elõállított terméket ismerteti. Az elsõ oszlop megadja a Harmonizált Rendszerben használt vámtarifa- vagy árucsoportszámot, a második oszlop pedig a rendszerben e vámtarifaszámhoz vagy árucsoporthoz besorolt árukról ad leírást. Az elsõ két oszlopban szereplõ minden egyes bejegyzéssel kapcsolatban a 3. vagy a 4. oszlop tartalmaz szabályt. Abban a néhány esetben, amikor az elsõ oszlopban lévõ számot egy „ex” szó elõzi meg, ez azt jelenti, hogy a 3. vagy 4. oszlopban szereplõ szabály csak a vámtarifaszámnak a 2. oszlopban meghatározott részére vonatkozik. 2.2. Amennyiben az 1. oszlopban vámtarifaszámok csoportja vagy egy árucsoport száma szerepel, és ezért a 2. oszlop a termékeket általános kifejezésekkel nevezi meg, a 3. vagy 4. oszlop azonos sorában szereplõ szabály mindazokra a termékekre vonatkozik, amelyek a Harmonizált Rendszer szerint az adott árucsoport vámtarifaszámai vagy az 1. oszlopban összevont vámtarifaszámok valamelyike alá tartoznak. 2.3. Amennyiben a listában egy vámtarifaszámon belüli különbözõ termékekre különbözõ szabályok vonatkoznak, minden egyes francia bekezdés tartalmazza a vámtarifaszám azon részének megnevezését, amelyre a 3. vagy 4. oszlop azonos sorában szereplõ szabály vonatkozik. 2.4. Amennyiben az elsõ két oszlopban szereplõ tételre mind a 3., mind a 4. oszlop meghatároz egy szabályt, az exportõr választhat, hogy a 3. vagy a 4. oszlopbanismertetett szabályt alkalmazza.Ha a 4. oszlopbannincs megadva származási szabály, a 3. oszlopban megadott szabályt kell alkalmazni.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes